Kuramus küll. Mulle ei meeldi need inimesed, kes suudavad oma argumente niimoodi põhjendada, et need loogilised tunduvad.  Ennast ei peagi ma proffesionaaliks. Kuna ajateenistus on veel läbimata (hetkel 12.klass) olen ma vast sama hea, kui SBK läbinud ajateenija. Seda KL sissindust ei oska ma eriti hästi kommenteerida, aga käibel on sellised vahvad  õnad nagu: "deep operations" ja "võitlusgrupid" :) Ma usun, et need peaks olema justnimelt need (pool)proffesionaalsed sissid.    Kuid mis tagab selle, et NATOl on võimekus saata siia piirkonda mingeid suuremaid väeüksusi. Ega sellises olukorras nagu praegu ju venemaa eestit ei ründa (3xptüi). Ohtu on oodata ikkagi siis, kui on mingisugune ülemaailmne kriis ja sel ajal ei pruugi enam nato liikmesriikidel olla piisavat võimekust, et meid aidata. Eeldusel et Venemaa on suutnud ennast sellest  ülemaailmsest kriisist seni kõrvale hoida, annab võimaluse venemaal korraldada Baltikumi ja Soome suunas suuremahuline rünnak. Ja kui meil on 10 000KL liiget ja 10 000 kutselist ja siis veel teadmata hulk NATO abivägesid, siis on see liiga suure riski peale minek.  Kui me säilitame praeguse kaitsemudeli ja suurendaksime ajateenijate arvu, kas siis miski välistaks NATO abi. Pigem on meil suurem võimekus oma territooriumi kontrollida. Võibolla peaks isegi nõrgema tervisega poisse õpetama sel juhul "sõjalise  abi vastuvõtjateks", kelle ülesanne oleks siis kõige kontrollimine, mis jääb rindest meie poole ja NATO vägede olukorraga kurssi viimine.    Selle Soome abi all mõtlesin ma seda, et kui peaks korduma baaside lepingu sõlmimise olukord, siis oleks väga kena, kui me (baltikum, soome ja mida rohkem riike, seda uhkem) suhtleks venemaaga ühtselt. Sest ega NATO ei ole igavene organisatsioon.    Kui NATO meile appi ei tule, siis oleme me ükskõik millise kaitsemudeli korral väga metsas, aga mina  leian ,et totaalkaitse puhul on vabaduse lootus suurem.    Ja kui tõesti peaks tulema selline olukord, et Venemaa lihtsalt lambist ründab Eestit ja NATO meile kohe appi tuleb, siis on mul tunne, et vähemalt praeguse sõjavägede olukorra puhul, on meil küll üpriski vähe tegemist. Mina kui kaitseliitlane kuuleksin uudist, et venemaa ründas meid, seejärel kõbmiksin kogunemispunkti, kus selguks, et võib tagasi koju minna, sest piirivalve saab pommitamisest ellu jäänud vene sõdurite kinnivõtmisega ise  hakkama.    Aga kust ma tean, et NATO meid aidata saab?    Ja kaitsetahet tuleb kasvatada. Aga mina nüüd lõpetan ,sest liiga suur osa tänasest päevast on läinud teoretiseerimisele.